04/10/2019 | Administración LocalMunicipal
Oroso
Anuncio de aprobación definitiva do expediente 2019/X999/000018 de investigación da titularidade dun vial en Requeixo-Cardama

O Pleno da Corporación en sesión ordinaria celebrada o día 26709/2019 adoptou o seguinte acordo: Logo de ver a proposta de acordo asinada polo Alcalde da Corporación que di: Logo de ver que na tramitación do expediente 2018/A008/000040 referente á solicitude do Plan provincial de cooperación ás obras e servizos de competencia municipal (PLAN ÚNICO DE CONCELLOS) “POS +2019”, por parte do Secretario da Corporación informouse que: -Mellora de rede viaria nos lugares de Senra e Arderís (Senra), Vilanova (Oroso), Carollo e Requeixo ( Cardama) e Rúa Emilia Pardo Bazán (A Gándara). No proxecto técnico se indica: “V. P. en Requeixo (Cardama): nos planos do Acordo da Concentración Parcelaria de Senra- Cardama-Vilarromarís II, con data de firmeza das Bases de 24/05/2012 e coa última fase aprobada de “Acordo” aínda que non forma parte da zona de actuación desta concentración e nos planos da Xerencia Territorial da Coruña-Provincia (Ministerio de Economía e Facenda) do ano 1989.” Polo que igualmente se considera que procedería a realización do correspondente expediente de investigación que debería ser previo á aprobación do proxecto técnico e en todo caso a execución de calquera obra en dito lugar. LOGO DE VER o levantamento topográfico levado a cabo da rúa Toxeira e o informe emitido con data de 22 de xaneiro de 2019 polo Arquitecto Municipal onde se indica que: “O vial sito en Requeixo do antedito proxecto, na parroquia de Cardama, figura como vial público nos planos do Acordo da Concentración Parcelaria de Senra-Cardama-Vilarromarís II, con data de firmeza das Bases de 24/05/2012 e coa última fase aprobada de “Acordo” aínda que non forma parte da zona de actuación desta concentración, e nos planos da Xerencia Territorial da Coruña-Provincia (Ministerio de Economía e Facenda) do ano 1989. Figura tamén no plano catastral formando parte da finca de referencia catastral 15061A03090010000QQ. Figura tamén grafiado no plano de delimitación de núcleos do plan xeral de ordenación municipal de Oroso (plano NR-12), polo que o propio plan xeral contempla a existencia deste vial público que ven a calificar como sistema local viario. Co fin de delimitar a configuración física do trazado e superficie do camiño, realízase un levantamento da situación actual coa finalidade de delimitar os terreos de dominio público, e polo tanto os terreos que deben ter a consideración de viario público, de titularidade municipal, e que permitan realizar polo concello de Oroso as actuacións que se consideren necesarias para o mantenemento do viario público. Á vista do levantamento realizado, realízase un plano perimetral que delimita a parte que pode ser considerada como viario público resultando un trazado algo irregular delimitado polos peches, edificacións, cunetas e terrapléns existentes. Realizada a comprobación de superficies a efectos de poder inventariar, no seu caso, o camiño público no lugar de Requeixo resulta que ten unha superficie de 940,93 m 2.” LOGO DE VER igualmente o informe favorable á incoación do presente expediente emitido polo Secretario do Concello con data de 23/01/2019. LOGO DE VER o acordo adoptado polo Pleno da Corporación en sesión do 31/01/2019 de incoación do referido expediente de investigación deste vial sito en Requeixo, Cardama. Publicado anuncio do acordo de incoación do expediente no Boletín Oficial da Provincia nº 33 de 15/02/2019 e no taboleiro de anuncios do Concello e notificado aos propiestarios colindantes coñecidos polo Concello, e trasladado o acordo á Xunta de Galicia e ao Estado. Transcorrido o prazo de exposición pública de 15 días e o prazo de un mes para que calquera interesado puidera presentar cantas alegacións estimasen oportunas, sen que se teñan presentado alegacións algunha tal como recolle o informe emitido con data de 26/08/2019 pola funcionaria encargada do rexistro xeral do Concello. Logo de ver os escritos remitidos pola Xunta de Galicia e a Administración do Estado no que manifestan que nos seus respectivos inventarios non aparece recollido ningún ben coas características do ben que se investiga polo Concello de Oroso. Logo de ver o informe favorable emitido polo Secretario do Concello con data de 28/08/2019. Considerando que non téndose presentado alegación algunha, non persoándose no expediente ningún interesado, non resulta necesario a realización de novas probas mais aló das xa recollidas no expediente e igualmente no procede a apertura de novo trámite de audiencia ao non terse persoado ningún interesado. Tendo en conta a competencia atribuída ao Pleno da Corporación polo artigo 22.2 da Lei 7/1985, de 2 de abril, Reguladora das Bases de Réxime Local, pola presente, propoño que o Pleno da Corporación, previo ditame da Comisión Informativa de Contas, Facenda e Patrimonio, adopte o seguinte ACORDO: PRIMEIRO: Que se declare que corresponde ao Concello de Oroso a titularidade do seguinte ben: Vial en Requeixo – Cardama coas características e límites recollidos no levantamento topográfico levado a cabo pola empresa XEOTEC con data de 22/01/2019 e coas coordenadas U. T. M. Huso 29 ETRS89 e que igualmente figura grafado no Plan Xeral de Ordenación Municipal (Plano NR-12) e cunha superficie total de 940,93 m 2. SEGUNDO: Que se proceda á valoración do citado ben por parte dos servizos municipais e unha vez valorado que se proceda a incorporalo no Inventario Xeral de Bens do Concello de Oroso e que se reflicta na rectificación anual do Libro inventario de bens da corporación a anotación do ben descrito anteriormente. TERCEIRO: Que unha vez inscrito no Inventario de Bens da Corporación se proceda a librar certificación do mesmo e a realizar os trámites oportunos para a súa inscrición no Rexistro da Propiedade de Ordes e no seu caso a realizar as modificacións oportunas no Catastro. CUARTO: Proceder a notificar o presente acordo aos interesados así como publicar o presente acordo no Boletín Oficial da Provincia para xeral coñecemento.” Ábrese unha quenda de intervencións. (.) Seguen intervencións. O Sr. Alcalde da por rematado o debate sometendo a proposta de acordo a votación e o Pleno por: Votos a favor: trece: (6 do PSdeG-PSOE; 4 do PP; 2 de OR e 1 do BNG). Votos en contra: ningún ( 0 votos ) Abstencións: ningunha ( 0 votos ) adopta o seguinte acordo: PRIMEIRO: Que se declare que corresponde ao Concello de Oroso a titularidade do seguinte ben: Vial en Requeixo – Cardama coas características e límites recollidos no levantamento topográfico levado a cabo pola empresa XEOTEC con data de 22/01/2019 e coas coordenadas U. T. M. Huso 29 ETRS89 e que igualmente figura grafado no Plan Xeral de Ordenación Municipal (Plano NR-12) e cunha superficie total de 940,93 m 2. SEGUNDO: Que se proceda á valoración do citado ben por parte dos servizos municipais e unha vez valorado que se proceda a incorporalo no Inventario Xeral de Bens do Concello de Oroso e que se reflicta na rectificación anual do Libro inventario de bens da corporación a anotación do ben descrito anteriormente. TERCEIRO: Que unha vez inscrito no Inventario de Bens da Corporación se proceda a librar certificación do mesmo e a realizar os trámites oportunos para a súa inscrición no Rexistro da Propiedade de Ordes e no seu caso a realizar as modificacións oportunas no Catastro. CUARTO: Proceder a notificar o presente acordo aos interesados así como publicar o presente acordo no Boletín Oficial da Provincia para xeral coñecemento” O que se publica para xeral coñecemento, facendo costar que este acordo pon fin á vía administrativa. Contra el pode interpoñer un recurso potestativo de reposición ante o mesmo órgano que o ditou no prazo dun mes a contar dende o día seguinte ao da data da súa notificación (artigo 124.1 da Lei 39/2015, de 1 de outubro, do Procedemento Administrativo Común). O recurso potestativo de reposición terá que resolverse e notificarse no prazo dun mes; porén, entenderase desestimado se transcorre este prazo sen que se lle notifique a resolución expresa (artigos 124.2 e 24.1 da dita Lei 39/2015). Tamén poderá impugnar este acordo alternativamente mediante a interposición dun recurso contencioso-administrativo ante o órgano competente da xurisdición contenciosa-administrativa, no prazo de dous meses contados dende o día seguinte ao da súa notificación (artigos 8.1 e 46.1 da Lei 29/1998, de 13 de xullo, reguladora da xurisdición contencioso-administrativa). Contra a resolución do recurso de reposición poderá interpoñer un recurso contencioso administrativo ante o órgano competente da xurisdición contenciosa-administrativa no prazo de dous meses, se a resolución fose expresa, ou no de seis meses se non o fose. Este prazo computarase dende o día seguinte ao do que se notifique a resolución expresa do recurso potestativo de reposición ou dende o día en que deba entenderse presuntamente desestimado (artigo 46.1 e 4 da dita Lei 29/1998). Non obstante, poderá utilizar calquera outro recurso que estime conveniente. En Oroso a 30 de setembro de 2019. O Alcalde. Florentin Morral Peno.